**युवा रोजगार तथा तालिम कार्यक्रम (YETP)**

श्रम विभाग अन्तर्गतको युवा रोजगार तथा तालिम कार्यक्रम (YETP) ले विद्यालय छोडेका युवाहरूलाई नि:शुल्क र विविध रोजगार सहायता सेवाहरू उपलब्ध गराउँदै, उनीहरूलाई आफ्नो र आफ्नो कार्यक्षमताको बारेमा अझ बृहत्त रूपमा बुझ्न सक्षम बनाउनका साथै उनीहरूको रोजगारमूलक सीप र अनुभवलाई निखार्ने काम गर्दछ । सब-डिग्री वा त्यसभन्दा तल्लो तहको शिक्षा हासिल गरी स्कूल छोडेका १५ देखि २४ वर्षका सबै युवाहरू यस कार्यक्रममा सहभागी बन्न सक्नेछन् ।

YETP कार्यक्रममा सहभागी हुने सबै प्रशिक्षार्थीहरूले १२ महिने आधारभूत सेवा अवधि प्राप्त गर्नेछन् र वृति विकास तथा सेवा कालिन अवधिभर सहयोगका लागि निर्धारित गरिएको केस मैनेजर जो दर्ता भएका सामाजिक कार्यकर्ता हुन उनले निर्देशन गर्नेछ्न् ।

विशेष किसिमको रोजगारी तथा तालिम आवश्यकता भएका (उदाहरण विविध जातिका मानिस) युवाहरुका लागि प्रारम्भिक छनौट पछि व्यवस्थापकको सिफारिसमा आवश्यकता अनुसार तयार पारिएका तालिम अथवा कार्यस्थलमा संलग्न हुने तालिम (WPA) वा व्यवहारिक तालिममा (OJT) भर्ना हुन सक्नेछन् ।

**YETP का मुख्य विशेषताहरू**

*वृति विकास* सम्बन्धि *मार्गदर्शन*

* प्रशिक्षार्थीहरूले व्यवसायिक सामाजिक कार्यकर्ताहरूबाट व्यक्तिगत रूपमा वृति विकास सम्बन्धि मार्गनिर्देशन तथा रोजगारी पश्चात आवश्यक पर्ने सहयोग प्राप्त गर्नेछन् ।

*रोजगार-पूर्व प्रशिक्षण*

* आवश्यक नि:शुल्क पूर्व–रोजगारी तालिम लगायत रोजगार खोजी गर्ने सीप, अन्तर–व्यक्तिगत सीप, वैकल्पिक तालिमहरु जस्तै कम्प्युटर तालिम तथा विभिन्न उद्योगहरुका लागि रोजगार–विषेश तालिम । प्रशिक्षणकालमा ८० प्रतिशत वा सो भन्दा बढी उपस्थित हुने प्रशिक्षार्थीलार्इ दैनिक हं.कं. डलर ७० को दरले भत्ता दिइनेछ ।

*पूरा समय/ आंशिक समय व्यावहारिक तालिम (OJT)*

* प्रशिक्षार्थीहरू कर्मचारीको रूपमा ६ देखि १२ महिनासम्म तलब सहित आबद्द हुनेछन् ।

रोजगारदाताले उपयुक्त कार्य अनुभव भएका कर्मचारीलाई प्रशिक्षकको रूपमा नियुक्त गरी आवश्यक मार्गनिर्देशन दिनेछ ।

* यदि प्रशिक्षार्थीहरू ३ महिनाका लागि पूर्ण-समय कामका लागि प्रशिक्षणमा संलग्न छन् भने तिनीहरू HK$३००० को रिटेन्सन भत्ताको लागि योग्य छन् र प्रत्येक पछिल्लो महिना पूरा गरे बापत थप HK$१०००। पार्ट-टाइम काममा गर्नु पर्ने कार्यको प्रशिक्षणको लागी अनुदान उपलब्ध रकम आधा रहनेछ। प्रत्येक योग्य प्रशिक्षार्थीको लागी धारणा भत्ताको अधिकतम रकम HK$१२००० हो।
* प्रशिक्षार्थीहरूले उपयुक्त व्यावसायिक तालिमहरुमा भर्ना भर्इ HK$४, ००० सम्म तालिम र परिक्षा शुल्क शोधभर्ना गर्नको लागि निवेदन दिन सक्छन् ।

*कार्यस्थलमा संलग्न हुने तालिम (WPA)*

* प्रशिक्षार्थीहरूले कार्य अनुभव प्राप्त गर्नका लागि गैर-कर्मचारीको रूपमा कार्यस्थलमा हुने १ महिनाको तालिम लिन सक्नेछ्न् ।
* सन्तोषजनक रूपमा लगाव तालिम सम्पन्न गरेको खण्डमा प्रशिक्षार्थीहरुलाई HK$ ५८०० भत्ता दिइनेछ ।

 **सोधपुछको लागि**

हटलाइन: २११२ ९९३२

वेबसाइट: www.yes.labour.gov.hk (१८ वर्ष वा सो भन्दा बढी उमेरका आवेदकहरूका लागि अनलाइन दर्ता गर्ने व्यवस्था । )

इमेल: enquiry@yes.labour.gov.hk